Oficiālais Vēstnesis L 108 , 13/05/1995 Lpp. 0084 - 0086



Komisijas lēmums (1995. gada 4. maijs), ar ko izveido vienotus kritērijus, ar kādiem piešķir atbrīvojumus dažiem uzņēmumiem, kas ražo piena produktus (95/165/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes 1992. gada 16. jūnija Direktīvu 92/46/EEK, ar ko paredz veselības prasības attiecībā uz svaigpiena, termiski apstrādāta piena un piena produktu ražošanu un laišanu tirgū [1], kurā jaunākie grozījumi izdarīti ar Austrijas, Somijas un Zviedrijas Pievienošanās aktu, un jo īpaši tās 11. panta 2. punktu, tā kā dalībvalstis saskaņā ar Direktīvas 92/46/EEK 11. panta 1. punktu nosūtījušas Komisijai informāciju, kuru tās uzskata par lietderīgu, lai izveidotu vienotus kritērijus, ar kādiem piešķir atbrīvojumu dažiem uzņēmumiem, kas ražo piena produktus; tā kā, ņemot vērā piena produktu un ražošanas procesu dažādību, par pamatu jāņem kopējais piena daudzums, ko noteiktā gadā izlieto uzņēmums, lai ražotu viena vai vairāku veidu piena produktus; tā kā pieņemtie kritēriji atspoguļo to, ka ražošana uzņēmumā ir ierobežota; tā kā šajā lēmumā paredzētie pasākumi ir saskaņā ar Pastāvīgās veterinārijas komitejas atzinumu, IR PIEŅĒMUSI ŠO LĒMUMU. 1. pants Direktīvas 92/46/EEK 11. panta 2. punktā paredzētie vienotie kritēriji, ar kādiem dažiem uzņēmumiem, kas ražo piena produktus, piešķir atbrīvojumu no Direktīvas 92/46/EEK 7. panta A punkta 2. apakšpunkta un 14. panta 2. punkta, ir noteikti šā lēmuma A pielikumā. Šos atbrīvojumus piešķir vienīgi tad, ja tie neietekmē ražošanas higiēniskos apstākļus. 2. pants Vienotie kritēriji, kas paredzēti Direktīvas 92/46/EEK 11. panta 2. punktā, lai dažiem uzņēmumiem, kas ražo piena produktus, piešķirtu atbrīvojumu no Direktīvas 92/46/EEK B pielikuma I un V nodaļas, ir noteikti šā lēmuma B pielikumā. Šos atbrīvojumus piešķir vienīgi, ja tie neietekmē ražošanas higiēniskos apstākļus. 3. pants Šo lēmumu piemēro no 1996. gada 1. janvāra. 4. pants Šis lēmums ir adresēts dalībvalstīm. Briselē, 1995. gada 4. maijā Komisijas vārdā — Komisijas loceklis Franz Fischler [1] OV L 268, 14.9.1992., 1. lpp. -------------------------------------------------- A PIELIKUMS Direktīvas 92/46/EEK 11. panta 2. punktā paredzētie vienotie kritēriji, ar kādiem dažiem uzņēmumiem, kuri ražo piena produktus, piešķir atbrīvojumu no Direktīvas 92/46/EEK 7. panta A punkta 2. apakšpunkta un 14. panta 2. punkta 1. Uzņēmumiem ir jāuzglabā dokumenti, kurus var izmantot, lai noteiktu piena daudzumu, ko tie pārstrādājuši iepriekšējā gadā. Tiem jāspēj uzrādīt šos dokumentus kompetentai iestādei pārbaudes veikšanai. 2. Uzņēmumiem iepriekšējā gada laikā jābūt pārstrādājušiem mazāk nekā 500000 litru piena vai arī tiem jāiesniedz kompetentajai iestādei apņemšanās rakstveidā, ka gadā pārstrādātais apjoms nepārsniegs šo daudzumu. 3. Uzņēmumam jāiesniedz kompetentajai iestādei rakstisks pieteikums, pieprasot atbrīvojumu, kā paredzēts Direktīvas 92/46/EEK 11. pantā. Neskarot īpašu informāciju, ko kompetentā iestāde varētu vēlēties saņemt, pieteikumā jānorāda: - uzņēmuma nosaukums un adrese, - uzņēmuma pārstrādātais piena daudzums iepriekšējā gadā pirms pieteikuma iesniegšanas vai apņemšanās nepārstrādāt vairāk nekā 500000 litru gadā, - to dokumentu veids, kurus var izmantot, lai noteiktu uzņēmuma pārstrādātā piena daudzumu, - piena produktu veids un daudzums, ko uzņēmums saražojis iepriekšējā gadā pirms pieteikuma iesniegšanas, - to atbrīvojumu veids, kādus uzņēmums vēlas saņemt. Turklāt pieteikumā jāiekļauj apņemšanās, ka gadījumā, ja uzņēmums vairs neatbildīs šā pielikuma 2. punktā noteiktajam kritērijam, par to nekavējoties rakstveidā tiks paziņots kompetentajai iestādei. -------------------------------------------------- B PIELIKUMS Direktīvas 92/46/EEK 11. panta 2. punktā paredzētie vienotie kritēriji, ar kādiem dažiem uzņēmumiem, kuri ražo piena produktus, piešķir atbrīvojumu no Direktīvas 92/46/EEK B pielikuma I un V nodaļas 1. Uzņēmumiem jāglabā dokumenti, ko var izmantot, lai noteiktu piena daudzumu, ko tie pārstrādājuši iepriekšējā gadā. Tiem jāspēj uzrādīt šos dokumentus kompetentai iestādei pārbaudes veikšanai. 2. Uzņēmumiem iepriekšējā gada jābūt pārstrādājušiem mazāk nekā 2 miljonus litru piena vai arī tiem jāiesniedz kompetentajai iestādei apņemšanās rakstveidā, ka gadā pārstrādātais apjoms nepārsniegs šo daudzumu. 3. Uzņēmumam jāiesniedz kompetentajai iestādei rakstisks pieteikums, pieprasot atbrīvojumu, kā noteikts Direktīvas 92/46/EEK 11. pantā. Neskarot īpašu informāciju, ko kompetentā iestāde varētu vēlēties saņemt, pieteikumā jānorāda: - uzņēmuma nosaukums un adrese, - uzņēmuma pārstrādātais piena daudzums iepriekšējā gadā pirms pieteikuma iesniegšanas vai apņemšanās nepārstrādāt vairāk nekā 2 miljonus litru gadā, - to dokumentu veids, kurus var izmantot, lai noteiktu uzņēmuma pārstrādātā piena daudzumu, - piena produktu veids un daudzums, ko uzņēmums saražojis iepriekšējā gadā pirms pieteikuma iesniegšanas, - to atbrīvojumu veids, kādus uzņēmums vēlas saņemt. Turklāt pieteikumā jāiekļauj apņemšanās, ka gadījumā, ja uzņēmums vairs neatbildīs šā pielikuma 2. punktā noteiktajam kritērijam, par to nekavējoties rakstveidā tiks paziņots kompetentajai iestādei. --------------------------------------------------